
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                     Bucureşti, 24.04.2012
                     Nr.  PL-x  56/2012
	                                                                           Bucureşti, 10.05.2006

                                                                           Nr.  Pl.x – 289/2006


RAPORT 
              asupra proiectului de Lege pentru aprobarea Ordonanţei de urgenţă a Guvernului nr. 120/2011 privind prorogarea unor termene
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru aprobarea Ordonanţei de urgenţă a Guvernului nr. 120/2011 privind prorogarea unor termene, trimis cu adresa PL-x 56 din 10 aprilie 2012, înregistrat sub nr. 31/235 din 11 aprilie 2012.    
Potrivit dispoziţiilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă cameră sesizată, a adoptat acest proiect de lege în şedinţa din data de 2 aprilie 2012, cu respectarea prevederilor articolului 115 alineatul (5) teza a III-a din Constituţia României.

Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1390 din 22 decembrie 2011.



Iniţiativa legislativă supusă dezbaterii are ca obiect de reglementare prorogarea până la data de 1 iulie 2012 a termenului referitor la înregistrarea şedinţelor de judecată, prevăzut la art. III din Titlul XVI al Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, intervenţia legislativă fiind justificată în Nota de fundamentare prin “imposibilitatea finalizării procedurilor de achiziţionare a echipamentelor audio-video”.

Totodată, sunt prorogate până la data de 31 decembrie 2012 termenele prevăzute la art. V şi alin. (1) şi (3) ale art. VII din Ordonanţa Guvernului nr. 8/2011, la alin. (2) şi (3) ale art. 6 din Ordonanţa de urgenţă a Guvernului nr. 114/2005, şi până la data de 31 mai 2012 termenul prevăzut la art. V al Ordonanţei Guvernului nr. 6/2011.
  În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 23 aprilie 2012. 


 În urma dezbaterilor, membrii Comisiei juridice au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de adoptare a proiectului de Lege pentru aprobarea Ordonanţei de urgenţă a Guvernului nr. 120/2011 privind prorogarea unor termene, în forma adoptată la Senat.
           Din numărul total de 23 membri ai Comisiei juridice, de disciplină şi imunităţi au participat la dezbateri 13 deputaţi.

    În raport cu obiectul şi conţinutul său, proiectul legislativ face parte din categoria legilor organice. 

                           PREŞEDINTE,                                 SECRETAR,

                            Daniel BUDA                           Gabriel ANDRONACHE
      Consilier,

Iuliana Fuiorea

